CELEX: 32008R0697
Language: sl
Date: 2008-07-23 00:00:00
Title: Uredba Komisije (ES) št. 697/2008 z dne 23. julija 2008 o spremembi Uredbe Sveta (ES) št. 40/2008 glede omejitve ulova za pravo peščenko v coni ICES IIIa in vodah ES con ICES IIa in IV

24.7.2008   
            
            
               SL
            
            
               Uradni list Evropske unije
            
            
               L 195/9
            
         
      UREDBA KOMISIJE (ES) št. 697/2008
   z dne 23. julija 2008
   o spremembi Uredbe Sveta (ES) št. 40/2008 glede omejitve ulova za pravo peščenko v coni ICES IIIa in vodah ES con ICES IIa in IV
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 40/2008 z dne 16. januarja 2008 o določitvi ribolovnih možnosti za leto 2008 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (1), in zlasti člena 5(3) Uredbe,
   ob upoštevanju naslednjega:
   
               (1)
            
            
               Omejitve ulova za pravo peščenko v coni ICES IIIa ter v vodah ES con ICES IIa in IV začasno določa Priloga IA k Uredbi (ES) št. 40/2008.
            
         
               (2)
            
            
               V skladu s točko 6 Priloge IID k Uredbi (ES) št. 40/2008 mora Komisija revidirati celotne dovoljene ulove (TAC) in kvote za leto 2008 za pravo peščenko v navedenih conah na podlagi mnenja Mednarodnega sveta za raziskovanje morja (ICES) in Znanstvenega, tehničnega in gospodarskega odbora za ribištvo (STECF).
            
         
               (3)
            
            
               TAC se morajo določiti v skladu z enačbo iz točke 6 Priloge IID Uredbe (ES) št. 40/2008. V skladu s to enačbo bi TAC znašali 470 000 ton.
            
         
               (4)
            
            
               V skladu s točko 7 Priloge IID k Uredbi (ES) št. 40/2008 TAC ne bi smeli presegati 400 000 ton.
            
         
               (5)
            
            
               Točka 5 Priloge IID k Uredbi (ES) št. 40/2008 določa, da se za nedodeljeno kvoto za ta TAC dovoljeni ribolovni napor pri poskusnem ribolovu takrat, ko je veliko peščenk, v letu 2008 razdeli med državami članicami, katerih plovila imajo za to območje registrirano ribolovno dejavnost za leta 2002 do 2006, ki ustreza 96 % deležu ribolovnega napora za Švedsko in 4 % deležu za Nemčijo. Ključ za dodelitev nedodeljenih kvot za TAC se določi na podlagi dodelitve ribolovnega napora.
            
         
               (6)
            
            
               Prava peščenka je stalež v Severnem morju, ki pripada tudi Norveški, vendar se trenutno ne upravlja skupno. Ukrepi, predvideni s to uredbo, morajo biti v skladu s posvetovanji z Norveško po določbah dogovorjenega zapisnika sklepov pogajanj o ribištvu med Evropsko komisijo in Norveško z dne 26. novembra 2007. Zato je potrebno delež Skupnosti navedenega dela TAC, ki se lahko lovi v conah ICES IIa in IV, določiti na 90 % od 400 000 ton.
            
         
               (7)
            
            
               Prilogo IA k Uredbi (ES) št. 40/2008 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga IA k Uredbi (ES) št. 40/2008 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. julija 2008
      
         
            Za Komisijo
         
         Joe BORG
         
         
            Član Komisije
         
      
   
   
      (1)  UL L 19, 23.1.2008, str. 1. Uredba, kakor je bila nazadnje spremenjena z Uredbo Komisije (ES) št. 641/2008 (UL L 178, 5.7.2008, str. 17).
   
      PRILOGA
      Priloga IA k Uredbi (ES) št. 40/2008 se spremeni:
      Vnos o vrsti peščenka v coni ICES IIIa in vodah ES con ICES IIa in IV se nadomesti z naslednjim:
      
         
                     
                                 „Vrsta
                              
                              
                                 :
                              
                              
                                 prava peščenka
                                 
                                    Ammodytidae
                                 
                              
                           
                  
                     
                                 Cona
                              
                              
                                 :
                              
                              
                                 IIIa; vode ES con IIa in IV (1);
                                 SAN/2A3A4.
                              
                           
               
                     Danska
                  
                  
                     335 087 (2)
                     
                  
                  
                     
                        Analitski TAC.
                     
                     
                        Člen 3 Uredbe (ES) št. 847/96 se ne uporablja.
                     
                     
                        Člen 4 Uredbe (ES) št. 847/96 se ne uporablja.
                     
                     
                        Uporablja se člen 5(2) Uredbe (ES) št. 847/96.
                     
                  
               
                     Nemčija
                  
                  
                     513 (3)
                     
                  
               
                     Švedska
                  
                  
                     12 304 (4)
                     
                  
               
                     Združeno kraljestvo
                  
                  
                     7 324 (5)
                     
                  
               
                     ES
                  
                  
                     355 228 (6)
                     
                  
               
                     Norveška
                  
                  
                     20 000 (7)
                     
                  
               
                     TAC
                  
                  
                     Ni pomembno
                  
               
      
         (1)  Brez voda znotraj 6 milj temeljnih črt Združenega kraljestva pri Shetlandskem otočju, otokih Fair in Foula.
      
         (2)  Od tega se lahko ulovi največ 320 722 ton v vodah ES con IIa in IV. Preostalih 14 365 ton se lahko ulovi le v vodah ES cone ICES IIIa. (SAN/*03A.)
      
         (3)  Od tega se lahko ulovi največ 491 ton v vodah ES con IIa in IV. Preostalih 22 ton se lahko ulovi le v vodah ES cone ICES IIIa. (SAN/*03A.)
      
         (4)  Od tega se lahko ulovi največ 11 777 ton v vodah ES con IIa in IV. Preostalih 527 ton se lahko ulovi le v vodah ES cone ICES IIIa. (SAN/*03A.)
      
         (5)  Od tega se lahko ulovi največ 7 010 ton v vodah ES con IIa in IV. Preostalih 314 ton se lahko ulovi le v vodah ES cone ICES IIIa. (SAN/*03A.)
      
         (6)  Od tega se lahko ulovi največ 340 000 ton v vodah ES con ICES IIa in IV. Preostalih 15 228 ton se lahko ulovi le v vodah ES cone ICES IIIa. (SAN/*03A.)
      
         (7)  Ulovi se v coni ICES IV.“